cyanic-selkie/wikianc huggingface dataset:
จอร์จิโอ เปโตรเซียน
ประวัติ
จอร์จิโอ เปโตรเซียน เดิมชื่อ เจอวอค เปโตรเซียน (Gevorg Petrosyan) เกิดที่เมืองเยเรวาน ประเทศอาร์มีเนีย เริ่มฝึกฝนมวยไทยตอนอายุ 14 ปี ซึ่งเป็นเวลาที่ได้ย้ายไปอิตาลี อาศัยอยู่ในเมืองกอริเซีย ประเทศอิตาลีและทำการฝึกฝนที่ซาโตรี กลาดิเอโทเรียม เนเมซิส ยิม ภายใต้คำแนะนำของอัลฟิโอ โรมานัท และได้เริ่มทำการแข่งชกครั้งแรกเมื่ออายุได้ 16 ปี จอร์จิโอเป็นพี่ชายของ อาร์เมน เปโตรเซียน ซึ่งเป็นนักมวยด้วยเช่นกัน
จังหวัดอุบลราชธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
'''การเลือกตั้งสมาชิกสภาผู้แทนราษฎรจังหวัดอุบลราชธานี พ.ศ. 2562''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 10 เขตเลือกตั้ง ลดลงจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554
เขต 1
เขตเลือกตั้งที่ 1 ประกอบด้วยอำเภอเมืองอุบลราชธานี (ยกเว้นตำบลกระโสบและตำบลกุดลาด)
เขต 2
เขตเลือกตั้งที่ 2 ประกอบด้วยอำเภอเขื่องในและอำเภอม่วงสามสิบ
เขต 3
เขตเลือกตั้งที่ 3 ประกอบด้วยอำเภอวารินชำราบและอำเภอนาเยีย
เขต 4
เขตเลือกตั้งที่ 4 ประกอบด้วยอำเภอเดชอุดม (ยกเว้นตำบลทุ่งเทิง)
เขต 5
เขตเลือกตั้งที่ 5 ประกอบด้วยอำเภอเหล่าเสือโก้ก อำเภอตระการพืชผลและอำเภอกุดข้าวปุ้น
เขต 6
เขตเลือกตั้งที่ 6 ประกอบด้วยอำเภอเขมราฐ อำเภอนาตาล อำเภอโพธิ์ไทรและอำเภอศรีเมืองใหม่ (เฉพาะตำบลนาเลินและตำบลหนามแท่ง)
ทั้งนี้ หลังจากที่ผู้ได้รับเลือกตั้ง นายธนะสิทธิ์ โควสุรัตน์ ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา
เขต 7
เขตเลือกตั้งที่ 7 ประกอบด้วยอำเภอโขงเจียม อำเภอตาลสุม อำเภอดอนมดแดง อำเภอเมืองอุบลราชธานี (เฉพาะตำบลกระโสบและตำบลกุดลาด) และอำเภอศรีเมืองใหม่ (ยกเว้นตำบลนาเลินและตำบลหนามแท่ง)
เขต 8
เขตเลือกตั้งที่ 8 ประกอบด้วยอำเภอสว่างวีระวงศ์ อำเภอพิบูลมังสาหารและอำเภอสิรินธร (เฉพาะตำบลฝางคำ ตำบลคันไร่และตำบลนิคมสร้างตนเองลำโดมน้อย)
เขต 9
เขตเลือกตั้งที่ 9 ประกอบด้วยอำเภอนาจะหลวย อำเภอบุณฑริกและอำเภอสิรินธร (ยกเว้นตำบลฝางคำ ตำบลคันไร่และตำบลนิคมสร้างตนเองลำโดมน้อย)
เขต 10
เขตเลือกตั้งที่ 10 ประกอบด้วยอำเภอน้ำยืน อำเภอน้ำขุ่น อำเภอทุ่งศรีอุดม อำเภอสำโรงและอำเภอเดชอุดม (เฉพาะตำบลทุ่งเทิง)
ศาลสูงสุด
ศาลสูงสุด (supreme court) คือ ศาลซึ่งมีอำนาจพิจารณาพิพากษาบรรดาคดีที่อุทธรณ์คำพิพากษาหรือคำสั่งของศาลชั้นอุทธรณ์ตามบทบัญญัติแห่งกฎหมายว่าด้วยการอุทธรณ์ต่อศาลสูงสุด นอกจากนี้ ยังมีอำนาจวินิจฉัยชี้ขาดคดีที่ศาลสูงสุดมีอำนาจวินิจฉัยได้ตามกฎหมายอื่น
Japan Rail Pass
ประเภทและราคา
เรลพาส มีอยู่ 2 ประเภท แบ่งตามระดับชั้นที่นั่งคือ แบบ รถธรรมดา (普通車 ฟุสึฉะ) และ รถกรีนคลาส (グリーン車 กุรินฉะ, ชั้นหนึ่ง) เรลพาสทุกใบมีอายุการใช้งาน โดยขึ้นอยู่กับว่าผู้ซื้อต้องการเรลพาสแบบอายุการใช้งานนานเท่าใด ซึ่งในระยะเวลานี้ ผู้ถือบัตรเรลพาส สามารถใช้บริการขนส่งมวลชนทุกประเภทในทุกเส้นทางที่ดำเนินงานโดยกลุ่มบริษัท JR ซึ่งราคาของเรลพาส มีดังตารางข้างล่างนี้ โดยเป็นราคาในสกุลเงินเยน
เจแปน เรล พาส (Japan Rail Pass)
สำหรับใช้งานทั่วประเทศ
เจอาร์ อีส เรล พาส (JR East Rail Pass)
สำหรับการใช้ในเส้นทางของ JR ตะวันออก
เจอาร์ เวสท์ เรล พาส (JR West Rail Pass)
สำหรับการใช้ในเส้นทางของ JR ตะวันตก
วัดป่าอุดมสมพร
วัดป่าอุดมสมพรเป็นวัดที่หลวงปู่ฝั้น อาจาโรได้สร้างขึ้นคู่กับวัดถ้ำขาม ตั้งวัดเมื่อ พ.ศ. 2483
Japan Rail Pass
ฮกไกโด เรล พาส (Hokkaido Rail Pass)
สำหรับใช้งานในเขตจังหวัดฮกไกโด
วัดป่าอุดมสมพร
ภายในวัดมีพิพิธภัณฑ์อาจารย์ฝั้น อาจาโร ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเปิดเจดีย์พิพิธภัณฑ์ท่านพระอาจารย์ฝั้น อาจาโร ในวันขึ้น 15 ค่ำ เดือนยี่ พ.ศ. 2525 พิพิธภัณฑ์มีลักษณะเป็นเจดีย์ฐานกลมกลีบบัวสามชั้น ความสูง 27.9 เมตร ภายในเก็บอัฐิและเครื่องอัฐบริขารของท่าน มีรูปปั้น พระอาจารย์ฝั้นมีขนาดเท่ารูปจริง ในท่านั่งห้อยเท้า และถือไม้เท้าไว้ในมือ มีตู้กระจกบรรจุอัฐิ ภายในวัดยังมีกุฏิหลวงปู่ฝั้น เป็นกุฏิไม้หลังเดิมที่หลวงปู่ฝั้น อาจาโร ด้านล่างของกุฏิหลวงปู่ฝั้น มีรูปหล่อหลวงปู่ฝั้นประดิษฐานอยู่
Japan Rail Pass
คีวชู เรล พาส (Kyushu Rail Pass)
สำหรับใช้งานในเกาะคีวชู
คุณสมบัติผู้ใช้งาน
ผู้ที่จะซื้อเรลพาสได้ ต้องมีคุณสมบัติข้อใดข้อหนึ่งดังต่อไปนี้:
เงื่อนไขการใช้งาน
แม้ว่าเจแปนเรลพาส จะสามารถใช้งานระบบขนส่งมวลชนได้แทบจะทุกอย่าง (รถไฟ, รถบัส, เรือเฟอร์รี่) ที่ดำเนินงานโดยกลุ่มบริษัท JR แต่ทั้งนี้ ก็มีข้อยกเว้น และเงื่อนไขในการใช้งาน ดังต่อไปนี้
อาเธอร์จอมกษัตริย์อัศวิน
กษัตริย์อาเธอร์และเหล่าอัศวินโต๊ะกลม (円卓の騎士物語 燃えろアーサー) เป็นการ์ตูนอนิเมะซีรีส์โทรทัศน์ของญี่ปุ่นตามตำนานของกษัตริย์อาเธอร์ ผลิตโดยบริษัทโทเอแอนิเมชัน (Toei Animation) ซีรีส์โทรทัศน์นี้ประกอบไปด้วยตอนทั้งหมด 30 ชั่วโมงครึ่ง ซึ่งเได้เปิดตัวออกฉายทางโทรทัศน์ในประเทศญี่ปุ่นในระหว่างวันที่ 9 กันยายน 2522 ถึงวันที่ 3 มีนาคม 2523  ซีรีส์โทรทัศน์เรื่องนี้ได้รับความนิยมอย่างมากในการแปลที่ไม่ใช่ภาคภาษาอังกฤษ
การ์ตูนซีรีส์โทรทัศน์เรื่องนี้ มีทั้งหมด 2 ภาค  ซึ่งได้นำมาฉายออกอากาศในเมืองไทยเป็นครั้งแรกทั้งสองภาค โดยใช้ชื่อภาษาไทยว่า "อาเธอร์ จอมกษัตริย์อัศวิน" ในภาคแรก และ "อาเธอร์ จอมกษัตริย์อัศวิน ภาค 2"  โดยสถานีโทรทัศน์ช่อง 9 อ.ส.ม.ท. ในช่วงประมาณปี น่าจะตอนปี 2525 หรือ 2526 นี่แหละ  โดยออกอากาศในช่วงเวลาเช้าประมาณ 8 โมง ในวันเสาร์ ในช่วงของรายการช่อง 9 การ์ตูน โดยทีมพากย์ของช่อง 9 ในยุคนั้น ซึ่งนำทีมโดย "น้าต๋อยเซมเบ้" ซึ่งเป็นคนพากย์เสียงของพระเอกคือกษัตริย์อาเธอร์
โช กวัง-มิน
โช กวัง-มิน (조광민; (เกาหลี: เกิด 24 เมษายน พ.ศ. 2538) เป็นนักแสดง นายแบบ และนักร้องชาวเกาหลีใต้ เขาเป็นอดีตสมาชิกของบอยเฟรนด์
แหล่งข้อมูลอื่น
1995
จีออยด์
จีออยด์ (geoid) คือ ผิวสมศักย์ ซึ่งโดยประมาณแล้วเป็นผิวที่ทับกันสนิทกับผิวเฉลี่ยของมหาสมุทร และมักจะใช้ในการแทนสัณฐานของโลก เกาส์ ได้กล่าวว่า จีออยด์นี้คือ "รูปทรงทางคณิตศาสตร์ของโลก" ซึ่งจริงๆ แล้วก็คือรูปทรงของสนามแรงดึงดูดของโลกนั่นเอง ผิวสมศักย์นี้ โดยเฉลี่ยแล้วจะทับกันสนิทได้กับระดับน้ำทะเลปานกลาง
ผิวจีออยด์ โดยปกติแล้วจะมีรูปร่างที่ ไม่สม่ำเสมอเท่ากับ รูปทรงรีโดยทั่วไปที่ใช้ประมาณรูปทรงของโลก แต่จะมีความสม่ำเสมอมากกว่าผิวจริงๆ ของโลก ในขณะที่ผิวจริงๆ ของโลกนั้นมีความเบี่ยงเบนอยู่ระหว่าง +8,000 เมตร (ยอดเขาเอเวอเรสต์) และ −11,000 เมตร (ท้องใต้ทะเลมารีอานา) ผิวจีออยด์จะเบี่ยงเบนจากผิวทรงรีอ้างอิงเพียง  ±100 เมตร
เนื่องจากแนวแรงโน้มถ่วงของโลก ตั้งฉากกับผิวจีออยด์ (ซึ่งเป็นผิวสมศักย์) ทุกๆ ที่ ดังนั้นผิวน้ำทะเลตามธรรมชาติจะมีผิวหน้าเป็นไปตามจีออยด์ หากไม่ถูกปิดกั้น หรือล้อมด้วยพื้นดิน ซึ่งเป็นไปไม่ได้ในความเป็นจริง อย่างไรก็ตามนักวิชาการทางสัณฐานของโลก ได้ใช้เทคนิคในปรับระดับผิวหน้าให้ตรง สร้างผิวในจินตนาการเพื่อใช้ในการหาระดับความสูงของพื้นผิวทวีป
ในการเดินทางทางทะเล เราจะไม่สังเกตเห็นถึงความเปลี่ยนแปลงระดับของจีออยด์ ซึ่งในบริเวณเฉพาะที่นั้นจะขนานกับแนวขอบฟ้า และ ตั้งฉากกับแนวดิ่งเสมอ แต่ระดับความสูงที่แสดงในตัวรับ GPS จะแสดงให้เห็นถึงการเปลี่ยนแปลงความสูง โดยเทียบกับทรงรีอ้างอิง ที่มีจุดศูนย์กลางวงโคจรของดาวเทียม GPS เป็นจุดศูนย์กลาง ซึ่งก็คือจุดเดียวกับจุดศูนย์กลางมวลของโลก
แบบจำลองฮาร์มอนิกเชิงทรงกลม
แบบจำลองคณิตศาสตร์ฮาร์มอนิกเชิงทรงกลม นั้นนิยมใช้ในการประมาณรูปทรงของจีออยด์ สัมประสิทธิ์ในการประมาณที่ดีที่สุดในปัจจุบันคือ EGM96 (Earth Gravity Model 1996) กำหนดขึ้นโดยโครงการความร่วมมือนานาชาติ ริเริ่มโดย NIMA ประกอบด้วยชุดสัมประสิทธิ์ของแต่ละองศาของมุม 360 องศา ซึ่งใช้ระบุรูปร่างของจีออยด์ในรายละเอียดระดับ 55 กิโลเมตร
โดย
สูตรด้านบนเป็นสูตรคำนวณหาค่า ระดับศักย์ของแรงดึงดูดของโลก V\ ที่ตำแหน่งพิกัด โดยที่ r\ คือ รัศมีจากจุดศูนย์กลางของโลก (geocentric radius)
Oracle
Oracle สามารถหมายถึง
ความหมายของ Oracle
Oracle (ภาษาไทย อ่านว่า ออราเคิล) คือ Object – Relational Database Management System (ORDBMS) มีความสามารถทำงานได้ทั้งในรูปแบบ Rational และบางคุณสมบัติของ Object Oriented เป็นผลิตภัณฑ์จากบริษัทออราเคิล และยังเป็น RDBMS เชิงพาณิชย์ตัวแรกของโลก ออราเคิลเซิร์ฟเวอร์ มีความสามารถโดดเด่นในด้าน การจัดการฐานข้อมูล มีความน่าเชื่อถือสูง (reliable) ด้วยเทคโนโลยี Rollback Segment ซึ่งเป็นลิขสิทธิ์ของบริษัทออราเคิล
สนามกีฬาเกอโลรา-ซรีวีจายา
สนามกีฬาเกอโลรา-ซรีวีจายา (Stadion Gelora Sriwijaya) หรือ สนามกีฬาจากาบาริง (Stadion Jakabaring) ตั้งอยู่ที่เมืองปาเล็มบัง ทางตอนใต้ของเกาะสุมาตรา ประเทศอินโดนีเซีย เริ่มก่อสร้างในปี พ.ศ. 2544 แล้วเสร็จในปี พ.ศ. 2547 เพื่อรองรับการแข่งขันกีฬาระดับชาติของอินโดนีเซียในปี 2004 สามารถจุผู้ชมได้ 40,000 ที่นั่ง. ซึ่งเป็นสนามกีฬาขนาดใหญ่อันดับที่ 4 ของประเทศอินโดนีเซีย
สนามกีฬาแห่งนี้จะเป็นสนามกีฬาหลักของกีฬาซีเกมส์ ครั้งที่ 26 ในปี พ.ศ. 2554 และเอเชียนเกมส์ ครั้งที่ 18 ใน พ.ศ. 2561
สเกตลีลาชิงแชมป์โลก
อันดับเหรียญรวมทุกประเภทการแข่ง
ณ เดือนกุมภาพันธ์ ค.ศ. 2018
จอห์น รัตนเวโรจน์
จอห์น รัตนเวโรจน์ มีชื่อจริงว่า จอห์น อเล็กแซนเดอร์ แฮมมอนด์ หรือ นรศักดิ์ รัตนเวโรจน์ เกิดเมื่อวันที่ 17 พฤศจิกายน พ.ศ. 2510 เป็นนักร้อง นักดนตรี นักแสดง พิธีกร ลูกครึ่งไทย-อังกฤษ เป็นสมาชิกวงนูโว ในตำแหน่งมือคีย์บอร์ดและนักร้องนำ
ประวัติ
จอห์นเป็นบุตรชายของนางอันธิกา รัตนเวโรจน์ เข้าร่วมวงนูโวตั้งแต่ปี 2531 พร้อมกับปีเตอร์ แอนโธนี่ แฮมมอนด์ (น้องชายฝาแฝดของจอห์น เป็นมือคีย์บอร์ดหลักในวงนูโว) มีผลงานอัลบั้มกับนูโว 5 อัลบั้มกับสังกัดแกรมมี่ ต่อมาย้ายนูโวย้ายมาอยู่ค่ายโซนีบีเอ็มจี ออกอีพีชุด 6 AM  เมื่อปี 2546 ระหว่างอยู่กับค่ายแกรมมี่ยังมีผลงานอัลบั้มเดี่ยว ชุด จอห์น โซโล่  เมื่อปี 2538 จากนั้นมีผลงานแสดง โดยในปี 2540 รับบทนำร่วมกับสิเรียม ภักดีดำรงฤทธิ์ ในละครเรื่อง สัมปทานหัวใจ  ยังรับบทนำในละครเรื่อง  จำเลยรัก (2540) รวมถึง บ่วงหงส์ ในปี 2541 ที่นำแสดงร่วมกับบุษกร วงศ์พัวพันธ์ จอห์นยังได้แสดงในละครเวทีเรื่อง วิมานเมือง แสดงนำร่วมกับสินจัย เปล่งพานิช เป็นละครเพลงในการกำกับเรื่องแรกของถกลเกียรติ วีรวรรณ
เมื่อปี 2546 แสดงภาพยนตร์เรื่อง องคุลิมาล ในบทวิกูล จากบทบาทนี้ทำให้ได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 13 ในสาขาผู้แสดงประกอบชายยอดเยี่ยม แต่พ่ายต่อเฉลิมพล ทิฆัมพรธีรวงศ์ จากเรื่อง แฟนฉัน
หลังจากนั้นผันตัวมาเป็นผู้ผลิตและพิธีกร โดยเป็นซีอีโอและผู้ก่อตั้ง บริษัท ล็อกออน เอเชีย จำกัด ในเครือโมโน เทคโนโลยี เป็นเอ็กเซ็กคลูซีฟโปรดิวเซอร์ บริษัท สแปลช อินเตอร์แรคทีฟ จำกัด และไซบีเรีย เดอะ ดิจิตอล เพลย์กราวน์ ผลิตรายการโทรทัศน์รวมถึงเป็นพิธีกรในรายการด้านความรู้ในด้านเทคโนโลยีและไอที หลายรายการ เช่น ไออีโชว์, เทคโนโพลิส โปรเจกต์ เป็นต้น จอห์นยังได้เป็นนายกสมาคมคอมพิวเตอร์แห่งประเทศไทย ในปี พ.ศ. 2552 นอกจากนั้นผลิตรายการและดำเนินรายการแนวครอบครัว ร่วมกับภรรยาและบุตรในรายการ ไลท์เฮาส์แอนด์แฟมิลี่ ปี 2561 ร้องเพลง "ส่งมือพร้อมหัวใจ" สำหรับใช้ในการหารณรงค์หาเสียงของพรรคพลังประชารัฐ
ชีวิตส่วนตัว
จอห์นสมรสกับ นุชนารถ รัตนเวโรจน์ที่พบกันก่อนที่จอห์นจะเข้าวงการ ทั้งคู่มีบุตรด้วยกัน 2 คน คือ มหาสมุทร รัตนเวโรจน์ (จัสติน) และ สุดฟ้า รัตนเวโรจน์ (สกาย)
จอห์นยังเป็นอาสาสมัครของมูลนิธิร่วมกตัญญู
อัลบั้มเพลง
รายชื่อเพลงที่ร้อง
รายชื่อเพลงที่ร้อง รายชื่อเพลงที่ร้อง
แคสซิโอเปีย (รถไฟ)
แคสซิโอเปีย (カシオペア) เป็นขบวนรถไฟหรูข้ามคืน ประเภทรถไฟด่วนพิเศษ ในประเทศญี่ปุ่น ดำเนินการโดย บริษัทรถไฟญี่ปุ่นตะวันออก วิ่งในเส้นทางระหว่างสถานีรถไฟอุเอะโนะ ในโตเกียว กับ สถานีรถไฟซัปโปะโระ ในนครซัปโปะโระ จังหวัดฮกไกโด โดยใช้เวลาในการเดินทางประมาณ 16½ ชั่วโมง
เส้นทาง
thumb|ภายในของตัวขบวนเมื่อมองไปทางหัวรถ
แคสซิโอเปีย ให้บริการในเส้นทางรถไฟดังต่อไปนี้:
JR ตะวันออก สายทางรถไฟอิวะเตะกิงงะ ทางรถไฟอะโอะอิโมะริ JR ตะวันออก JR ฮกไกโด
แฝด (ภาพยนตร์)
แฝด (Alone) เป็นภาพยนตร์ไทยแนวสยองขวัญที่ออกฉายเมื่อ 29 มีนาคม พ.ศ. 2550 สร้างโดยจีทีเอช ร่วมผลิตโดยบริษัท ฟีโนมีนาและบริษัท เดคดิเคท กำกับโดย โต้ง - บรรจง ปิสัญธนะกูล และ โอ๋ - ภาคภูมิ วงศ์ภูมิ ที่เคยกำกับใน ชัตเตอร์ กดติดวิญญาณ
นำแสดงโดย มาช่า วัฒนพานิช, วิทยา วสุไกรไพศาล , รัชนู บุญชูดวง , นิมิตร ลักษมีพงศ์ , นะโม ทองกำเหนิด , หทัยรัตน์ อีเกอเรฟ, ฤทัยรัตน์ อีเกอเรฟ , ด.ญ.ชุติกาญจน์ วิมุกตานนท์ , ด.ญ.ชญากาณฑ์ วิมุกตานนท์
อำนวยการสร้างฝ่ายบริหารโดยไพบูลย์ ดำรงชัยธรรม, บุษบา ดาวเรือง, วิสูตร พูลวรลักษณ์, จินา โอสถศิลป์ อำนวยการสร้างโดย ยอดเพชร สุดสวาท, ม.ล. มิ่งมงคล โสณกุล, ยงยุทธ ทองกองทุน ดำเนินงานสร้างโดย อัจฉรา ทาแก้ว, ปิ่น จินตนาภรณ์พันธ์ อบรมการแสดงโดย อรชุมา ยุทธวงศ์ ฝึกสอนการแสดงโดย พัชราภรณ์ หิตะนันท์ กำกับภาพโดย นิรมล รอสส์ ลำดับภาพโดย วิชชา โกจิ๋ว, ธรรมรัตน์ สุเมธศุภโชค ออกแบบงานสร้างโดย ศักดิ์ศิริ จันทรังษี
ภาพยนตร์เรื่องนี้ทำรายได้รวม 67.5 ล้านบาท
สุริยยาตร
สุริยยาตร เป็นดาราศาสตร์แผนไทยแต่ครั้งอดีตตั้งแต่สุโขทัยลงมาโดยมีต้นกำเนิดจากประเทศอินเดีย สยามประเทศได้มีตำราดาราศาสตร์ที่สืบตกทอดใช้ทำปฏิทินดวงดาว (Ephemeris) หรือปฏิทินโหรรายปี และสำหรับในการทำกราฟแผนที่ดาว ผูกดวง (ดาว) และเป็นหลักในการเทียบทำปฏิทินจันทรคติไทย มาแต่อดีต ตำรานี้ที่ตกทอดมาเป็นเพียงแต่สูตร บวก ลบ คูณ หารเท่านั้น ไม่มีเหตุผลประกอบถึงกลไกในการคำนวณ ทำให้ตำรานี้ หยุดการพัฒนาไปหลายทศวรรษ ผู้ที่ศึกษาตำรานี้จะเรียนรู้แต่วิธีคำนวณไปตามกฎเกณฑ์ที่วางไว้เท่านั้นจนปี พ.ศ. 2545 อาจารย์ไพศาล เตชจารุวงศ์ เป็นผู้ถอดรหัสสุริยยาตรได้ทั้งหมด ทำให้ทราบทั้งกลไก เหตุผลและ ทำให้พบตารางไซน์และโคไซน์ที่ปรากฏในตำรานี้ด้วย สุริยยาตรเป็นหลักฐานหนึ่งที่ชี้ชัดว่า ไทยเราได้รับศาสตร์แห่งตรีโกณมิติ มาเป็นเวลากว่า 700 ปีขึ้นไป แต่เนื่องจากไม่เคยมีการตีพิมพ์หรือนำเสนอเกี่ยวกับกลไก เหตุผลที่ได้ค้นพบ ดังนั้นผู้ที่สนใจจะศึกษาค้นคว้ายังคงต้องอ่านจากตำราเดิมของไทย และรับทราบไว้แค่ว่ามีผู้ที่ทราบกลไก และเหตุผลของสุริยยาตร์แล้วเพียงเท่านั้น
สัตว์ประหลาด (เพลงของอภิวัชร์ เอื้อถาวรสุข)
"สัตว์ประหลาด (The Beast)" เป็นซิงเกิลที่ 5 จากสตูดิโออัลบั้ม แสตมป์ ไซไฟ ขับร้องและประพันธ์โดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย โดยมีอีฟ ปานเจริญ มาร่วมร้อง สังกัดค่ายเลิฟอีสในเครือของบีอีซี-เทโร มิวสิค ออกจำหน่ายในรูปแบบดิจิตอลดาวโหลด 11 มีนาคม พ.ศ. 2558 เนื้อหาของเพลงนี้เกี่ยวกับแซวเหล่ามนุษย์ผู้ชายอารมณ์ร้อนที่พอกลับเข้าสู่ภาวะปกติก็ต้องกลับมาง้อแฟนอยู่ดี
เพลง "สัตว์ประหลาด" ได้รับรางวัลคมชัดลึก อวอร์ด ครั้งที่ 12 ประจำปี 2558 ประเภทเพลงไทยสากล สาขาเพลงยอดเยี่ยม
การตอบรับ
เพลง "สัตว์ประหลาด" ติดอันดับสูงสุดที่ 9 จากการจัดอันดับของซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 28 มิถุนายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
โอ มัน-ซ็อก
โอ มัน-ซ็อก (오만석) เป็นนักแสดงชาวเกาหลีใต้ มีชื่อเสียงจากการแสดงเป็นนักร้องข้ามเพศในละครเวทีเพลงร็อคเรื่อง เฮดวิกแอนด์เดอะแองกรีอินช์ และขันทีคนสนิทของกษัตริย์ในละครย้อนยุคเรื่อง บันทึกรักคิมชูซอน สุภาพบุรุษมหาขันที อาชีพการแสดงของเขาครอบคลุมทั้งละครเวที ละครโทรทัศน์ และภาพยนตร์
เริ่มต้นอาชีพนักแสดงละครเวที
โอ มัน-ซ็อกจบการศึกษาจาก School of Drama ที่มหาวิทยาลัยศิลปะแห่งชาติเกาหลี เขาแสดงละครเวทีเรื่องแรกคือเรื่อง Faust ในปี ค.ศ. 1999 หนึ่งในบทบาทที่โดดเด่นในช่วงแรก ๆ ของเขาคือการรับบทเป็น กงกิล ตัวตลกกะเทยที่กลายเป็นเป้าหมายความหลงใหลของย็อนซันกุนผู้ทรราชในละครเวทีเรื่อง Yi ซึ่งต่อมาถูกดัดแปลงเป็นภาพยนตร์ยอดนิยมในปี ค.ศ. 2005 คือภาพยนตร์เรื่องกบฏรักจอมแผ่นดิน เขาได้รับการยกย่องอย่างสูงจากการรับบทเป็นกงกิล โอได้รับรางวัลนักแสดงหน้าใหม่ยอดเยี่ยมจาก National Theatre Association of Korea สำหรับการแสดงครั้งแรกในปี ค.ศ. 2000 และเขาได้รับบทนี้อีกสี่ครั้งในปี 2001, 2003, 2006 และ 2010
Hedwig and the Angry Inch
แต่เขากลายเป็นซูเปอร์สตาร์ละครเวทีในปี ค.ศ. 2005 เมื่อเขาได้รับเลือกให้แสดงเป็นนักร้องข้ามเพศชาวเยอรมันตะวันออกในการแสดงละครเพลงร็อคเรื่องแรกของเกาหลีเรื่อง Hedwig and the Angry Inch โอได้รับคำวิจารณ์ที่น่าประทับใจสำหรับการแสดงของเขา และทำให้เขาได้รับรางวัลนักแสดงนำชายยอดเยี่ยมจากงาน Korea Musical Awards หลังจากที่เปิดทำการแสดงไปแล้ว มีนักแสดงสี่คนที่สลับสับเปลี่ยนกันรับบทนำ ได้แก่ โอ, โช ซึง-อู, คิม ดา-ฮย็อน และซง ย็อง-จิน
วัดน้ำฮู
วัดน้ำฮู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงใต้ อำเภอปาย จังหวัดแม่ฮ่องสอน
ชื่อของวัดน้ำฮู มาจากการที่มีน้ำไหลออกมาจากฮู (รู) ตั้งวัดเมื่อ พ.ศ. 2468 ได้รับพระราชทานวิสุงคามสีมาเมื่อวันที่ 27 ตุลาคม พ.ศ. 2538 เชื่อกันว่าเป็นวัดที่สร้างโดยสมเด็จพระนเรศวรมหาราช เพื่อบรรจุพระอัฐิของพระสุพรรณกัลยา ซึ่งได้เสด็จไปเป็นตัวประกันที่พม่าแทนพระองค์ แต่ต่อมาได้ถูกปลงพระชนม์ที่พม่า โดยเมื่อ พ.ศ. 2474 ครูบาศรีวิชัยได้นำคณะศิษยานุศิษย์ธุดงค์มายังอำเภอปาย เมื่อได้เห็นวัดมีสภาพทรุดโทรมและได้พบพระพุทธรูป พร้อมสถูปเจดีย์ ซึ่งอยู่หลังวิหารรกร้าง จึงได้สร้างวิหารสำหรับประดิษฐานพระพุทธรูป พร้อมกับสร้างเจดีย์ขึ้นด้านหลังวิหาร 1 องค์ ภายหลังได้ตั้งชื่อพระพุทธรูปเมื่อ พ.ศ. 2517 ว่า หลวงพ่ออุ่นเมือง
หลวงพ่ออุ่นเมืองเป็นพระพุทธรูปศิลปะเชียงแสน สิงห์ 3 อายุเก่าแก่ร่วม 500 ปี หล่อด้วยโลหะทองสัมฤทธิ์ หน้าตักกว้าง 28 นิ้ว สูง 30 นิ้ว ส่วนพระเศียรกลวง มีพระเมาฬีครอบ เปิดปิดได้และมีน้ำซึมขังอยู่ในพระเศียรอยู่ตลอดเวลา ชาวบ้านเชื่อว่าเป็นน้ำทิพย์ศักดิ์สิทธิ์ รักษาโรคให้คนหายป่วย
วัดมีสถูปเจดีย์สีเหลืองทอง ภายในบรรจุเส้นพระเกศาของพระสุพรรณกัลยา ศาลากลางน้ำซึ่งภายในประดิษฐานรูปหล่อสมเด็จพระเอกาทศรถ รูปหล่อสมเด็จพระนเรศวรมหาราช และรูปหล่อพระสุพรรณกัลยา
วัดเขากะโหลก (จังหวัดลพบุรี)
วัดเขากะโหลก เป็นวัด ตั้งอยูหมู่ที่ 4 ตำบลโคกสำโรง อำเภอโคกสำโรง จังหวัดลพบุรี
ประวัติ
วัดเขากะโหลก ตั้งอยู่ไม่ห่างจากตัวอำเภอโคกสำโรงมากนัก น่าจะประมาณ 2 กิโลเมตร เป็นวัดที่ตั้งอยู่บริเวณที่เรียกว่าเขากะโหลก ซึ่งเป็นยอดเขาเตี้ยๆ ส่วนบนยอดเขาเป็นที่ตั้งของพระอุโบสถและวิหาร ซึ่งมีความโดดด่นสวยงาม เมื่อมองออกมาจากทางเข้าจะเห็นพระอุโบสถตั้งสง่าอยู่บนภูเขา นับเป็นวัดที่มีทิวทัศน์สวยงามแห่งหนึ่งของอำเภอโคกสำโรง วัดแห่งนี้ได้ถูกพัฒนาและก่อสร้างอย่างสวยงาม และนอกจากนี้ยังใช้เป็นสถานที่ในการปฏิบัติธรรมให้แก่พุทธศาสนิกชนอีกด้วย
มหาวิทยาลัยบราวน์
มหาวิทยาลัยบราวน์ (Brown University) เป็นหนึ่งในกลุ่มมหาวิทยาลัยไอวีลีก ตั้งอยู่ที่เมืองโพรวิเดนซ์ รัฐโรดไอแลนด์ ประเทศสหรัฐอเมริกา ก่อตั้งเมื่อ พ.ศ. 2307 ในชื่อ "วิทยาลัยโรดไอแลนด์" นับเป็นมหาวิทยาลัยเก่าแก่ลำดับที่ 3 ของ นิวอิงแลนด์, ลำดับที่ 7 ของสหรัฐฯ เป็นมหาวิทยาลัยแรกที่รับนักศึกษาโดยไม่จำกัดเชื้อชาติศาสนา และเป็นมหาวิทยาลัยแรกในกลุ่มไอวีลีกที่สอนสาขาวิศวกรรมศาสตร์ (พ.ศ. 2390)
การก่อตั้ง
เมื่อปี พ.ศ. 2306 สมาคมแบบทิสเชิร์ตแห่งเมืองฟิลาเดลเฟียได้ส่งหมอสอนศาสนาแบบทิสชื่อจอน แมนนิงไปยังโรดไอแลนด์เพื่อจัดตั้งวิทยาลัย ซึ่งเป็นขณะเดียวกันกับกลุ่มชาวโรดไอแลนด์ที่เข้าชื่อกันมากกว่า 60 คน รวมทั้งจอห์นและนิโคลาส แห่งครอบครัว "บราวน์" โดยมีข้อเขียนของวัตถุประสงค์ที่แปลความหมายได้ว่าไม่ต้องการให้เน้นการสอนด้านธุรกิจและกฎหมาย ทำให้มหาวิทยาลัยบราวน์ในปัจจุบันไม่มีการสอนในสองสาขานี้ (เช่นเดียวกับมหาวิทยาลัยพรินซ์ตัน) จอน แมนนิงได้รับการแต่งตั้งเป็นอธิการบดีคนแรกเมื่อ พ.ศ. 2308
ด้านวิชาการและชื่อเสียง
การรับนักศึกษาเข้าเรียนของมหาวิทยาลัยบราวน์จัดว่ายากมาก เนื่องจากมีการแข่งขันสูงโดยมีอัตราการรับเข้าเพียงร้อยละ 8.5 โดยจะเห็นได้จากการมีผู้สมัครจากในประเทศ 50 รัฐและต่างประเทศ 65 ประเทศ อย่างไรก็ดี มหาวิทยาลัยบราวน์จัดว่าเป็นมหาวิทยาลัยที่โอนที่เรียนระหว่างกลุ่มไอวีได้ง่ายและสะดวก มีนักศึกษาประมาณหนึ่งใน 5 คนที่เป็นนักศึกษาที่รับโดยการโอนจากมหาวิทยาลัยในกลุ่ม มีการให้ทุนอุดหนุนการศึกษาประมาณปีละ 2,700 ล้านบาท (70 ล้านดอลลาร์สหรัฐ)มีนักศึกษามากว่าร้อยละ 50 เป็นผู้ได้รับทุน
แคว้นตอมสค์
แคว้นตอมสค์ (То́мская о́бласть, Tomskaya oblast) เป็นหน่วยองค์ประกอบของสหพันธรัฐรัสเซีย (แคว้น) ตั้งอยู่ทางตะวันออกเฉียงใต้ของที่ราบไซบีเรียตะวันตก และอยู่ทางตะวันตกเฉียงใต้ของเขตสหพันธ์ไซบีเรีย ศูนย์กลางการบริหารคือเมืองตอมสค์ มีประชากร 1,078,923 คน (1,047,394 คนจากการสำรวจสำมะโนประชากร พ.ศ. 2553 )
การพัฒนาของอาณาเขตซึ่งปัจจุบันเป็นแคว้นเริ่มขึ้นเมื่อต้นศตวรรษที่ 17 ตอมสค์ก่อตั้งขึ้นในปี ค.ศ. 1604 บางส่วนของดินแดนพื้นที่ 316900 ตารางกิโลเมตร (122,400 ตารางไมล์) ของแคว้นไม่สามารถเข้าถึงได้เนื่องจากถูกปกคลุมไปด้วยป่าไทกาและที่ลุ่มน้ำขัง แคว้นตอมสค์มีที่ลุ่มน้ำขังวาสุกันซึ่งเป็นหนองน้ำที่ใหญ่ที่สุดในซีกโลกเหนือ แคว้นมีพรมแดนติดกับดินแดนครัสโนยาสค์ และ แคว้นตูย์เมน, แคว้นออมสค์, โนโวซีบีสค์ และ แคว้นเคเมโรโว
แอตแลนติกพ็อกเกต
ในสงครามโลกครั้งที่สอง แอตแลนติกพ็อกเกตเป็นจุดที่สำคัญตามแนวชายฝั่งของเนเธอร์แลนด์ เบลเยียม และฝรั่งเศสที่ถูกเลือกให้เป็นศูนย์กลางของการต่อต้านโดยกองทัพเยอรมันที่ยึดครองอยู่ เพื่อทำการป้องกันในระยะยาวอย่างเท่าที่จะเป็นไปได้กับการโจมตีทางภาคพื้นดินของฝ่ายสัมพันธมิตร เช่นเดียวการรวบรวมกำลังและเตรียมอาวุธสัมภาระเพื่อควบคุมพื้นที่โดยรอบ เป้าหมายของพวกเขาคือไม่ยอมให้ฝ่ายสัมพันธมิตรได้ใช้ท่าเรืออย่างสะดวกและเพื่อรักษาความปลอดภัยของพวกเขาอย่างต่อเนื่องที่ใช้โดยเรือดำน้ำเยอรมันในยุทธการแห่งแอตแลนติก นอกจากนี้ ตราบใดที่เมืองต่างๆเหล่านี้ยังคงอยู่ในมือของเยอรมัน โฆษณาชวนเชื่อของพวกเขาจะมีความน่าเชื่อถือสูงขึ้น
เมื่อวันที่ 19 มกราคม อดอล์ฟ ฮิตเลอร์ได้ประกาศว่าสถานที่ทั้งสิบสี่แห่งตามแนวกำแพงแห่งแอตแลนติกเป็นป้อมปราการ(เฟสทันเกน) ซึ่งจะถูกจัดตั้งขึ้นจนกระทั่งเหลือคนสุดท้ายหรือรอบสุดท้าย-ที่ถูกเรียกว่า Atlantikfestungen สถานที่อื่นๆที่ถูกเพิ่มขึ้นเข้าไปในรายการภายหลังจากฝ่ายสัมพันธมิตรบุกครอง เมื่อวันที่ 6 มิถุนายน ค.ศ. 1944 ในคำสั่งเพิ่มเติมของวันที่ 17 สิงหาคม และ 4 กันยายน
ในฝรั่งเศส ทั้งหกพ็อกเกตที่ถูกยึดครองโดยฝ่ายสัมพันธมิตรในช่วงเริ่มแรกของการบุกครองนอร์ม็องดีในเดือนมิถุนายนและเดือนตุลาคม ค.ศ. 1944 ภายหลังจากนั้นส่วนที่เหลือก็ถูกล้อมไว้หมด ทั้งสามแห่งได้ถูกปลดปล่อยโดยกองทัพฝรั่งเศสในเดือนเมษายน ค.ศ. 1945 ในขณะส่วนที่เหลือก็ได้ยอมจำนน ภายหลังจากการประกาศยอมจำนนของเยอรมนีในเดือนพฤษภาคม ค.ศ. 1945
รายชื่อของพ็อกเกตทั้งในหรือนอกฝั่งจากฝรั่งเศส
แอตแลนติกพ็อกเกตทั้งในหรือนอกฝั่งจากฝรั่งเศศ, ด้วยวันที่การโจมตีของฝ่ายสัมพันธมิตรได้เริ่มต้นขึ้นและวันที่ฝ่ายป้องกันได้ยอมจำนน แสดงให้เห็นที่อยู่ข้างล้างดังนี้
ปฏิญญามอสโก
ปฏิญญามอสโก ได้มีการลงนามระหว่างการประชุมมอสโก เมื่อวันที่ 30 ตุลาคม ค.ศ. 1943 ชื่ออย่างเป็นทางการของแถลงการณ์ดังกล่าวคือ "แถลงการณ์ของสี่ชาติเกี่ยวกับความมั่นคงทั่วไป" เอกสารดังกล่าวได้รับการลงนามโดยรัฐมนตรีต่างประเทศของรัฐบาลสหรัฐอเมริกา สหราชอาณาจักร และสหภาพโซเวียต แถลงการณ์ดังกล่าวมีสี่ส่วนแยกจากกัน
แถลงการณ์ร่วมสี่ชาติ
ในส่วนแถลงการณ์ร่วมสี่ชาติ รัฐบาลสหรัฐอเมริกา สหราชอาณาจักร สหภาพโซเวียต และจีน ตามที่แถลงการณ์โดยสหประชาชาติเมื่อเดือนมกราคม ค.ศ. 1942 และแถลงการณ์ถัดมา เพื่อคงความเป็นปรปักษ์กับชาติฝ่ายอักษะเหล่านี้ซึ่งประเทศทั้งสี่ต่างอยู่ในสภาวะสงครามจนกว่าประเทศเหล่านี้จะยอมลดอาวุธลงบนพื้นฐานของการยอมจำนนอย่างปราศจากเงื่อนไข ทั้งสี่ประเทศยังได้รับรองความจำเป็นที่จะจัดตั้งองค์การระหว่างประเทศทั่วไป (สหประชาชาติ) ให้เร็วที่สุดเท่าที่จะทำได้ บนแนวคิดของอธิปไตยที่เท่าเทียมกันของรัฐที่รักสันติทั้งหมด และเปิดโอกาสให้รัฐเหล่านี้ล้วนมีโอกาสสมัครเข้าเป็นสมาชิกได้ ไม่ว่าใหญ่หรือเล็ก เพื่อการธำรงรักษาสันติภาพและความมั่นคงระหว่างประเทศ
แถลงการณ์ส่วนที่เกี่ยวข้องกับออสเตรีย
ในส่วนของแถลงการณ์ที่เกี่ยวข้องกับออสเตรียนั้น รัฐมนตรีต่างประเทศสหรัฐอเมริกา สหราชอาณาจักรและสหภาพโซเวียต ได้ประกาศว่าการผนวกออสเตรียของเยอรมนีนั้นไม่มีผลและเป็นโมฆะ ทั้งสี่ประเทศเรียกร้องให้มีการจั้ดตั้งออสเตรียเสรีภายหลังชัยชนะเหนือนาซีเยอรมนี
แถลงการณ์ว่าด้วยความอำมหิต
ส่วนสุดท้ายของแถลงปฏิญญามอสโกมีชื่อว่า แถลงการณ์ว่าด้วยความอำมหิต และได้รับการลงนามโดยประธานาธิบดีสหรัฐ แฟรงกลิน ดี. โรสเวลต์ นายกรัฐมนตรีสหราชอาณาจักร วินสตัน เชอร์ชิลล์ และผู้นำสูงสุดโซเวียต โจเซฟ สตาลิน พวกเขาหมายเหตุว่า "หลักฐานของความโหดร้าย การสังหารหมู่ และการประหารชีวิตหมู่อันเลือดเย็นซึ่งได้กระทำโดยกองทัพฮิตเลอร์ในหลายประเทศซึ่งถูกรุกรานและจากที่พวกเขากำลังถูกขับไล่ออกไปอย่างต่อเนื่อง" พวกเขาเห็นพ้องว่าชาวเยอรมันจะถูกส่งกลับไปยังประเทศที่พวกเขาก่ออาชญากรรมของตนขึ้น และ "ตัดสิน ณ ที่นั้นโดยประชาชนที่พวกเขาได้กระทำอย่างโหดเหี้ยมนั้น" ในกรณีของชาวเยอรมันซึ่งการกระทำความผิดทางอาญาไม่มีที่ตั้งชัดเจนนั้น พวกเขาจะถูกลงโทษโดยการตัดสินใจร่วมกันของรัฐบาลฝ่ายสัมพันธมิตร
แถลงการณ์ว่าด้วยความอำมหิตนั้นส่วนใหญ่ร่างขึ้นโดยวินสตัน เชอร์ชิลล์ และนำไปสู่การจัดตั้งคณะกรรมการที่ปรึกษายุโรป ซึ่งได้ร่างกฎบัตรลอนดอน
แคว้นตเวียร์
แคว้นตเวียร์ ใน ค.ศ. 1935-1990 รู้จักกันในชื่อ Kalinin Oblast (Тверска́я о́бласть, Tverskaya oblast) เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองตเวียร์ มันถูกตั้งชื่อตาม มีฮาอิล คาลีนิน นักปฏิวัติของโซเวียต มีประชากร 1,353,392 คนจากการสำรวจสำมะโนประชากร พ.ศ. 2553
แคว้นตเวียร์เป็นภูมิภาคของทะเลสาบ เช่น ทะเลสาบเซลิเกอร์ และ ทะเลสาบบรอสโน พื้นที่ที่เหลือส่วนใหญ่ถูกครอบคลุมโดย เทือกเขาวัลไดที่ซึ่งเป็นต้นกำเนิดของแม่น้ำวอลกา, เวสเทิร์นดวินา และ แม่น้ำนีเปอร์
แคว้นตเวียร์เป็นหนึ่งในพื้นที่ท่องเที่ยวของรัสเซียที่มีโครงสร้างพื้นฐานด้านการท่องเที่ยวที่ทันสมัย นอกจากนี้ยังมีเมืองประวัติศาสตร์มากมาย ได้แก่ ทอร์โชก, โทโรเพตส์, ซุบซอฟ, คาชิน, วิชนีโวโลจ็อก และ คาลิยาซิน ที่เก่าแก่ที่สุดคือ รเจฟ ซึ่งส่วนใหญ่รู้จักในชื่อ ยุทธการที่รเจฟในสงครามโลกครั้งที่สอง สตาริทซาเป็นที่ตั้งของอาณาเขตสุดท้ายในรัสเซีย ออสตาชคอฟเป็นศูนย์กลางการท่องเที่ยวที่สำคัญ
App War แอปชนแอป
โรงภาพยนตร์
ภาพยนตร์เปิดตัวด้วยรายได้ 1.3 ล้านบาท รวมกับรายได้รอบพิเศษวันพุธเป็น 2.02 ล้านบาท หลังจากครบสัปดาห์แรกภาพยนตร์ทำราย 8.64 ล้านบาท และปิดโปรแกรมการฉายไปด้วยรายได้ 17.8 ล้านบาท
โฮมมีเดีย
วันที่ 3 พฤษภาคม พ.ศ. 2562 ได้เผยแพร่ภาพยนตร์ให้ได้ชมแบบออนไลน์ทางเว็บไซต์ Monomax
ดิถี
ดิถี หรือ การเกิดข้างขึ้นข้างแรม ของดวงจันทร์ (lunar phase) ในทางดาราศาสตร์ เป็นปรากฏการณ์ทางดาราศาสตร์อย่างหนึ่งที่เกิดกับดวงจันทร์ นั่นคือ ดวงจันทร์จะมีส่วนสว่างที่สังเกตได้ที่ไม่เท่ากันในแต่ละคืน เกิดจากการโคจรของดวงจันทร์รอบโลก โดยหันส่วนสว่างเข้าหาโลกต่างกัน ดิถีที่ต่างกันนี้เองมักใช้กำหนดวันสำคัญทางพุทธศาสนา และใช้เป็นหลักในการนับเวลา ในปฏิทินจันทรคติ ก่อนที่จะมานิยมใช้ปฏิทินสุริยคติ
การคำนวณดิถีของดวงจันทร์ สามารถทำได้ทั้งแบบดาราศาสตร์สมัยใหม่และดาราศาสตร์แผนเก่า เช่น ใช้กระดานปักขคณนาของพระบาทสมเด็จพระจอมเกล้าเจ้าอยู่หัว หรือใช้ตำราสุริยยาตร์ ในการคำนวณ
สำหรับในทางโหราศาสตร์ ดิถีคือวันทางจันทรคติ (lunar day) มีสองแบบคือ ดิถีเพียร และ ดิถีตลาด ดิถีเพียรจะเป็นดิถีที่คำนวณโดยอิงการโคจรของดวงจันทร์ในรอบเดือนจริง ๆ ไม่ใช่ขึ้นแรมในปฏิทินปกติ ในขณะที่ดิถีตลาด จะอนุโลมให้ดิถีนับแบบอิงวันสุริยคติเป็นวัน ๆ ไป เรียกเป็นข้างขึ้นข้างแรม ดิถีทั้งสองแบบล้วนแล้วแต่เกี่ยวพันกับข้างขึ้นข้างแรมหรือดิถีในความหมายทางดาราศาสตร์ที่กล่าวมาแล้ว โดยเป็นส่วนประกอบของปฏิทินจันทรคติ ซึ่งนั่นคือข้างขึ้นข้างแรมที่สังเกตได้ยามค่ำคืนนั่นเอง
สำหรับกล่องข้อความด้านขวานี้จะแสดงดิถีของดวงจันทร์ตามการคำนวณแบบดาราศาสตร์สมัยใหม่ โดยที่แสดงวันที่ไว้เพื่อให้ทราบว่าเป็นดิถีของวันใด มิให้เกิดความสับสน และแสดงร้อยละของส่วนสว่างบนดวงจันทร์ไว้ด้านล่าง
การเกิดดิถี
ดิถีเกิดจากการโคจรของดวงจันทร์รอบโลก ขณะที่โคจรทั้งรอบโลกและรอบดวงอาทิตย์ ก็จะมีส่วนสว่างที่เกิดจากแสงของดวงอาทิตย์ โดยที่ส่วนสว่างของดวงจันทร์ที่หันเข้าหาโลกมีไม่เท่ากันเนื่องจากตำแหน่งรอบโลกที่ต่างกัน จนเกิดการเว้าแหว่งไปบ้าง และเกิดเป็นข้างขึ้นข้างแรม โดยที่มีคาบของการเกิดประมาณ 29.53 วัน (29 วัน 12 ชั่วโมง 44 นาที) เรียกระยะนี้ว่า เดือนจันทรคติ (synodic month) ซึ่งยาวกว่าเดือนดาราคติ (sidereal month) ไปประมาณ 2 วัน
บางครั้ง อาจเกิดสุริยุปราคาได้เมื่อดวงจันทร์เคลื่อนที่มาในตำแหน่งที่บังแสงจากดวงอาทิตย์ เมื่อเทียบกับผู้สังเกตบนโลก ซึ่งจะเกิดในวันเดือนดับ และอาจเกิดจันทรุปราคาได้เมื่อดวงจันทร์มาอยู่ในเงาของโลก ซึ่งเกิดในวันเดือนเพ็ญ ทั้งนี้ก็เกี่ยวข้องกับการเปลี่ยนแปลงดิถีของดวงจันทร์
ในซีกโลกเหนือ ถ้าเราหันหน้าลงทิศใต้ ดวงจันทร์จะแสดงส่วนสว่างด้านทิศตะวันตกก่อนในข้างขึ้น จากนั้นจะค่อย ๆ แสดงส่วนสว่างมากขึ้น และจากนั้นก็ลดส่วนสว่างจากด้านทิศตะวันตกไปจนหมด ส่วนในซีกโลกใต้ ถ้าหันหน้าขึ้นทิศเหนือ ทิศทางก็จะเป็นไปในทางกลับกัน นั่นคือ ดวงจันทร์จะแสดงด้านทิศตะวันออกก่อนในข้างขึ้น และเผยส่วนทิศตะวันตกออก
ดิถีในปฏิทินไทย
ปฏิทินที่เราใช้กันทุกวันนี้มักจะบอกข้างขึ้นข้างแรมไว้ นั่นคือสิ่งที่บอกดิถี โดยเฉพาะปฏิทินแบบไทยผสมจีนจะบอกไว้ทุกวัน เช่น ขึ้น 1 ค่ำ เดือน 5 ซึ่งเป็นวันตรุษไทย-วันเปลี่ยนปีนักษัตรตามหลักโหราศาสตร์ไทย การบอกดิถีในปฏิทินหรือบอกทั่ว ๆ ไปนั้นพบได้สองแบบ ได้แก่ นั่นคือ การบอกดิถีตามแบบไทย จะบอกวันก่อน จากนั้นตามด้วยวันขึ้นหรือแรมกี่ค่ำ โดยวางเครื่องหมายไปยาลน้อย (ฯ) หรือเครื่องหมายบวก (+) ไว้ด้านบนตัวเลข กรณีข้างแรม และวางไว้ว/าด้านล่างกรณีข้างขึ้น ตามด้วยเดือน (อาจตามด้วยปีนักษัตร และจุลศักราชก็ได้)
การคำนวณดิถี
การคำนวณดิถี เป็นการทำให้เราทราบว่าวันทางจันทรคติจะเป็นเช่นใด หรือกล่าวอีกนัยหนึ่งคือให้ทราบถึงข้างขึ้นข้างแรมของดวงจันทร์นั่นเอง การคำนวณนั้นมีทั้งแบบดาราศาสตร์สากลและแบบไทย ซึ่งจะได้กล่าวต่อไปนี้
แบบดาราศาสตร์
สูตรคำนวณที่ใช้มีมากมายหลายสูตร แต่สูตรที่จะกล่าวถึงในที่นี้ เป็นสูตรโดยคร่าว และไม่ยากนักสำหรับการนำไปใช้งาน (((JD-2454000.98958)/29.530588*4000) mod 4000)/1000 mod-หารเอาแต่เศษ โดยที่ JD เป็นวันจูเลียน (หรือหรคุณจูเลียน) นั่นคือจำนวนวัน ที่นับจากวันที่ 1 มกราคม ก่อนคริสต์ศักราช 4713 ปี เวลา 12 นาฬิกา 0 นาที 0 วินาที จนถึงวันที่ต้องการหา โดยหาได้จากสูตรดังต่อไปนี้ ให้ month-เดือน day-วันที่ year-ปี ค.ศ. floor-ปัดเศษ JD-หรคุณจูเลียน ถ้า month <= 2 แล้ว year = year-1 month =month+ 12
A = floor (year/100) B = 2 - A + floor (A/4)
จากนั้นให้พิจารณาผลการคำนวณที่ได้กับตารางนี้ แล้วดูผลการคำนวณ ถ้าจะหาร้อยละของส่วนสว่างบนดวงจันทร์ ให้หาได้จากสูตรนี้ floor (((((JD-2454000.98958)/29.530588*4000) mod 4000)/1000) *50) (ถ้าผลการคำนวณตอนแรกน้อยกว่า 2) floor ((4- ((((JD-2454000.98958)/29.530588*4000) mod 4000)/1000)) *50) (ถ้าผลการคำนวณตอนแรกมากกว่าหรือเท่ากับ 2) ทั้งนี้ทั้งนั้น ค่าที่คำนวณได้ในที่นี้ หมายถึงดิถีที่เกิดบนท้องฟ้าโดยตรง หรือดิถีตามความหมายทางดาราศาสตร์
แบบปักขคณนา
ปฏิทินจันทรคติปักขคณนา เป็นปฏิทินที่อาศัยการเดินหมากตามตำแหน่งต่าง ๆ บนปฏิทินซึ่งจะมีกฎเกณฑ์ควบคุมว่าให้เดินแบบใด พระบาทสมเด็จพระจอมเกล้าเจ้าอยู่หัว รัชกาลที่ 4 ทรงประดิษฐ์คิดขึ้นเพื่อใช้ในคณะสงฆ์ฝ่ายธรรมยุติกนิกาย ใช้กำหนดวันลงอุโบสถ
ดิถีทางโหราศาสตร์
ดิถีทางโหราศาสตร์ คือการนับวันทางจันทรคติอย่างหนึ่ง โดยทำการแบ่งเดือนข้างขึ้นข้างแรมเสียใหม่เป็น 30 ส่วนเท่าๆกันเรียกแต่ละส่วนนี้ว่าดิถี ในเดือนหนึ่งๆจึงมี 30 ดิถีตลอด (ไม่ใช่มี 29 ดิถีบ้างหรือ 30 ดิถีบ้าง) ดิถีทางโหราศาสตร์จะสามารถแบ่งได้ 2ชนิด อย่างแรกเป็นดิถีโดยมัธยมหรือดิถีเฉลี่ย เป็นการเฉลี่ยเดือนที่มีระยะเวลา 29.5 วันเศษซึ่งไม่เป็นเลขจำนวนเต็มให้กลายเป็นเลขจำนวนเต็มที่เท่าๆกันได้ 30 ดิถี ตามคัมภีร์สุริยยาตรกำหนดให้ดิถีเฉลี่ยมีระยะเวลาเท่ากับ 692/703 วัน ส่วนดิถีทางโหราศาสตร์อีกชนิดหนึ่งจัดเป็น "ดิถีโดยสมผุส" ซึ่งทำการแบ่งเดือนออกเป็น 30 ดิถี ตามตำแหน่งดวงจันทร์ที่ทำมุมห่างจากดวงอาทิตย์ตามจริง โดยทุกๆที่มุมตามจริงห่างกัน 12 องศาจึงนับเป็น 1 ดิถี และห่างกันครบ 360 องศาจึงได้ 30 ดิถี โดยสมผุส
ค่ำในปฏิทินจันทรคติไทย
ค่ำคือ หน่วยนับวันในปฏิทินจันทรคติไทยเพื่อใช้นับรอบเดือนหนึ่งๆอย่างหนึ่ง. โดยค่ำมีหน่วยระยะเวลาเท่ากับ 1 วันเต็มๆ (civil day) ในขณะที่ดิถี มีระยะเวลาเพียง 692/703 วัน เท่ากันตลอด (ทางโหราศาสตร์ค่ำหรือวันจะยาวกว่าดิถีเป็นระยะเวลา 11 อวมาน). ดังนั้นดิถีจึงไม่ใช่ค่ำและค่ำก็ไม่ใช่ดิถี แต่เพื่อให้รอบเดือนตามการนับด้วยค่ำกลับมาได้สอดคล้องกัน วิธีนับค่ำในปฏิทินไทยจึงได้กำหนดเป็นภาคบังคับให้ในเดือนคี่มี 29 ค่ำ (ไม่เรียกว่ามี 29 ดิถี) สลับกับเดือนคู่ให้มี 30 ค่ำ (ไม่เรียกว่ามี 30 ดิถี) เสมอ.
เมอร์ค
เมอร์ค (Merck & Co., Inc.; nyse: MRK) หรือ เมอร์คชาร์ปแอนด์โดม (เป็นที่รู้จักกันในสหรัฐอเมริกาและแคนาดา) เป็นบริษัทยาของสหรัฐอเมริกา มีแหล่งกำเนิดจากประเทศเยอรมนี คือ Merck KGaA โดยเป็นทรัพย์สินของเยอรมนีในสหรัฐฯ บริษัทถูกยึดในปี ค.ศ. 1917 ในช่วงสงครามโลกครั้งที่หนึ่ง และจัดตั้งเป็นบริษัทอิสระ ในปี ค.ศ. 2019 เมอร์คเป็นบริษัทยาที่ใหญ่เป็นอันดับ 5 ของโลก (รองจากบริษัทไฟเซอร์, โนวาร์ติส, ฮอฟฟ์แมน-ลา โรช และซาโนฟี)
ผลิตภัณฑ์
เมอร์คเป็นเจ้าของสิทธิบัตรยารักษาโรคเอดส์ชนิดดื้อยา "เอฟฟาไวเรนซ์" (Efavirenz) ซึ่งถูกทางการไทยประกาศมาตรการบังคับใช้สิทธิ เมื่อเดือนมกราคม พ.ศ. 2550 และทางการบราซิลประกาศบังคับใช้สิทธิ์เมื่อเดือนพฤษภาคม พ.ศ. 2550
วัดราชคาม
วัดราชคาม นับว่าเป็นวัดเก่าแก่ วัดหนึ่งของจังหวัดราชบุรี ปัจจุบันตั้งอยู่ที่ 28 หมู่ 4 ตำบลคุ้งน้ำวน อำเภอเมืองราชบุรี จังหวัดราชบุรี เริ่มสร้างเมื่อ พ.ศ. 2409 ตามข้อมูลอ้างอิง ได้กล่าวว่าพื้นที่ตั้งวัดราชคามในปัจจุบันนั้น เดิมเป็นจวนที่อยู่และที่ว่าความของพระยาราชเดชะ ในปี พ.ศ. 2409 (ตรงกับปีขาล อัฐศก จ.ศ. 1228 ร.ศ. 85) พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้สมเด็จเจ้าพระยาบรมมหาศรีสุริยวงศ์ (ช่วง บุนนาค) ที่พระสมุหกลาโหม เป็นผู้อำนวยการขุดคลองดำเนินสะดวก และได้มีบัญชาให้พระยาราชเดชะ ไปช่วยทำการขุดคลองดำเนินสะดวก จึงได้มอบจวนเก่า (ทั้งบ้านและที่ดิน) ถวายให้เป็นที่สร้างวัด ในขั้นแรกใช้ชื่อเดิมว่า "วัดราชประดิษฐ์" ทั้งนี้ เมื่อ รศ. 128 สมเด็จพระมหาสมณเจ้า กรมพระยาวชิรญาณวโรรส ได้เสด็จตรวจการคณะสงฆ์ ทรงพบและทรงตัดพ้อว่าชื่อพ้องกับวัดราชประดิษฐสถิตมหาสีมาราม ในเมืองหลวง ทรงทราบว่าเดิมเป็นบ้านของพระยาราชเดชะ จึงประทานเปลี่ยนให้ว่า "วัดราชคาม" (ราชคาม - บ้านของพระยาราช) ซึ่งได้ปรากฏมาถึงทุกวันนี้
อุโบสถ
อุโบสถแบบทรงไทย 2 ชั้น ผนังก่ออิฐถือปูน หลังคามุงกระเบื้องเกร็ดปลา หน้าบรรณติดลวดลายไทย ลงลักปิดทอง ติดกระจกสี พื้นหินอ่อน เริ่มก่อสร้างเมื่อปี พ.ศ. 2525 แล้วเสร็จเมื่อปี พ.ศ. 2533
สวนสาธารณะ
สวนสาธารณะ (parks หรือ public parks) หมายถึงบริเวณสาธารณะที่ภาครัฐ ซึ่งส่วนใหญ่มักเป็นหน่วยการปกครองส่วนท้องถิ่น เช่น เทศบาล องค์การบริหารส่วนจังหวัด (อบจ.) หรือองค์การบริหารส่วนตำบล (อบต.) จัดให้เป็นที่พักผ่อนหย่อนใจแก่ประชาชนตามชุมชนและเมืองต่าง ๆ โดยรัฐเป็นเจ้าของและเป็นผู้ดูแลรักษา ปัจจุบัน การจัดที่พักผ่อนหย่อนใจถือเป็นหน้าที่ของรัฐ แต่สวนสาธารณะในความหมายนี้ อาจจัดสร้างโดยเอกชนแล้วอุทิศให้แก่ประชาชนก็ได้
ความเป็นมาของสวนสาธารณะ
สวนสาธารณะในความหมายปัจจุบันเกิดขึ้นเป็นครั้งแรกของโลกในประเทศอังกฤษในช่วงการปฏิวัติอุตสาหกรรม ตรงกับช่วงระหว่างกลางสมัยกรุงธนบุรีถึงต้นสมัยรัตนโกสินทร์ การพัฒนาอุตสาหกรรมทำให้แรงงานมากมายจากชนบทอพยพมาทำงาน และอยู่ในเมืองกันอย่างแออัดในบริเวณ "สลัม" ที่ขาดสุขลักษณะ กรรมกรเหล่านี้จึงบุกรุกไปใช้ที่ว่างเปล่าเพื่อพักผ่อนและเล่นกีฬาและบางครั้งลุกล้ำเข้าไปใช้สวนส่วนตัวของขุนนางและกษัตริย์จนถูกลงโทษอยู่เนือง ๆ จนลุกลามเป็นจลาจลรุนแรงขึ้นเรื่อย ๆ และเกิดการเรียกร้องที่กลายเป็น "ขบวนการอุทยานเพื่อประชาชน" (People’s Parks Movement) ที่เริ่มจากการยอมให้ประชาชนเข้าไปใช้อุทยานอย่างมีเงื่อนไข ไปจนถึงช่วงที่มีการบุกพังรั้วเข้าไปใช้อุทยานไฮด์หรือไฮด์ปาร์ก (Hyde Park) เพื่อทำกิจกรรมการพักผ่อนตามความพอใจ
ตั้งแต่นั้นมาอุทยานต่าง ๆ ที่ยอมเปิดให้ประชาชนเข้าไปใช้จะถูกเรียกว่า "อุทยานประชาชน" (people's parks) เพื่อให้แตกต่างอุทยานของขุนนางและกษัตริย์และได้กลายเป็น อุทยานหรือสวนสาธารณะ (public parks) ในปัจจุบัน
สวนสาธารณะเบอร์ก็นเฮด (Birkenhead Park) ใกล้เมืองลิเวอร์พูล ในประเทศอังกฤษถือเป็นสวนสาธารณะแห่งแรกของโลกที่สร้างด้วยเงินภาษีของประชาชน เปิดใช้เมื่อปี พ.ศ. 2390 จากนั้นมา แนวคิดการจัดทำสวนสาธารณะได้แพร่หลายไปตามเมืองใหญ่ๆ ทั่วโลก รวมทั้ง "เซ็นทรัลปาร์ก" ในนครนิวยอร์ก (ออกแบบโดย เฟรเดอริก ลอว์ ออล์มสเตด พ.ศ. 2401 ใช้เวลาสร้างมากกว่า 10 ปี) ปัจจุบัน สวนสาธารณะได้กลายเป็นมาตรฐานในการวางแผนและพัฒนาเมือง
การแบ่งสวนสาธารณะตามกิจกรรม
ด้านรูปแบบ สวนสาธารณะจะเน้นหนักกิจกรรมนันทนาการ หรือการพักผ่อนหย่อนใจเท่ากับหรือมากกว่าด้านความสวยงาม ซึ่งแบ่งได้เป็นสองกลุ่มใหญ่ ได้แก่การพักผ่อนหรือนันทนาการแบบผ่อนคลาย (passive recreation) และนันทนาการแบบกระฉับกระเฉง (active recreation) ปกติกิจกรรมทั้งสองประเภทนี้มักขัดแย้งกัน การจัดแบ่งเขตหรือโซนจึงมีความจำเป็น อย่างไรก็ดีการแบ่งโซนเด็ดขาดมักสร้างปัญหา และการกำหนดชนิดของกิจกรรมเองก็มักมีปัญหาไม่ตรงกับความต้องการของผู้ใช้ สวนสาธารณะที่ดีจึงต้องสนองประโยชน์ใช้สอยสูงสุดและต้องสวยงามด้วย การออกแบบสวนสาธารณะจึงมีความสำคัญ
ประเภทสวนสาธารณะตามขนาด
การจัดประเภทสวนสาธารณะตามขนาด อ้างอิงจากสำนักงานสวนสาธารณะ สำนักสิ่งแวดล้อมกรุงเทพมหานคร เมื่อปี พ.ศ. 2553 ได้แบ่งประเภทสวนสาธารณะตามลักษณะพื้นที่และ วัตถุประสงค์ของการใช้งานไว้ 5 ประเภทได้แก่
สวนสาธารณะในประเทศไทย
ประเทศไทยเป็นสังคมเกษตรกรรมมาแต่โบราณ แม้ในเมืองก็ยังมีที่โล่งว่างไม่แออัดมาก จึงไม่มีความต้องการสวนสาธารณะดังความหมายปัจจุบัน อย่างไรก็ดี พระบาทสมเด็จพระมงกุฎเกล้าเจ้าอยู่หัวได้พระราชทานที่ดิน 360 ไร่ ณ ทุ่งศาลาแดงสำหรับสร้างสยามรัฐพิพิธภัณฑ์และจัดให้เป็น "วนสาธารณะ" ให้ประชาชนใช้พักผ่อนอย่างต่างประเทศ และพระราชทานนามว่า "สวนลุมพินี" จึงถือกันว่าสวนลุมพินีเป็นสวนสาธารณะแห่งแรกของประเทศไทย แม้ก่อนหน้านั้นจะมีการสร้างอุทยานหรือสวนหลายแห่งมาก่อน เช่น สวนดุสิต สวนสุนันทา หรือ อุทยานสราญรมย์ เป็นต้น แต่ไม่ถือเป็นสวนสาธารณะ สมัยรัชกาลที่ 7-8 เศรษฐกิจตกต่ำทั่วโลกและมีสงครามโลกครั้งที่สองจึงไม่มีการสร้างสวนสาธารณะหรืออุทยานเกิดขึ้นอีก
สวนลุมพินีก่อสร้างในสมัยรัชกาลที่ 7 ดูแลโดยกรมนคราทร (กรมโยธาธิการและผังเมืองปัจจุบัน) ต่อมาได้โอนให้เทศบาลนครกรุงเทพฯ ในสมัยนั้น การใช้สวนลุมพินีในช่วงแรกๆ มีการใช้อย่างผิดวัตถุประสงค์กันมาก เช่น ใช้เป็นที่จัดงานต่างๆ รวมทั้งใช้เป็นที่สร้างโรงไฟฟ้า โรงเรียน ทั้งไทยและจีน ให้เช่าทำภัตตาคารทั้งบนบกและในน้ำ รวมถึงภัตตาคารกินรีนาวา ผู้ใช้ที่ใช้สวนเพื่อพักผ่อนออกกำลังกายจริงๆ จังๆ มักเป็นชาวต่างประเทศ คนไทยจำนวนน้อยที่ใช้ มักเป็นคนยากจนใช้เป็นที่พักผ่อนและหารายได้จากการขายของ ส่วนคนไทยมีอันจะกินมักเข้าไปใช้ภัตตาคาร การใช้ในทางที่ผิดทำให้สวนลุมพินีทรุดโทรม ไม่ปลอดภัย ไม่เหมาะกับการเป็นสวนสาธารณะตามความต้องการของสังคมที่เปลี่ยนแปลงไป
ประมาณปี พ.ศ. 2514 เทศบาลนครหลวงได้ตั้งกรรมการปรับปรุงสวนลุมพินีขึ้น เนื่องจากการมีเสียงเรียกร้องจากประชาชนและองค์กรเอกชน ต่อมา เทศบาลฯ จึงเริ่มให้ความสำคัญในการจัดเพิ่มสวนสาธารณะ เช่น การปรับปรุงสถานเพาะชำฝั่งธนบุรีให้เป็นสวนธนบุรีรมย์ ปรับปรุงอุทยานสราญรมย์ที่ถูกใช้เป็นที่ทำการของคณะราษฎรและที่จัดงานวชิราวุธ รวมทั้งสวนสาธารณะพระนครที่ลาดกระบังเดิมที่มีสภาพทรุดโทรมให้มีสภาพใช้งานได้ แต่งานส่วนใหญ่เน้นการสร้างอย่าง "สวนหย่อม" ซึ่งไม่ถือเป็นสวนสาธารณะ สำหรับในต่างจังหวัด เทศบาลต่างๆ เริ่มตื่นตัวสร้างสวนสาธารณะมากขึ้น เช่น การปรับปรุงพรุบาโกยจังหวัดยะลาและการสร้างและปรับปรุงที่ว่างให้เป็นสวนสาธารณะในจังหวัดอื่นๆ หลายแห่ง ในช่วง 20 ปีที่ผ่านมา มีการสร้างสวนสาธารณะเพิ่มมากขึ้นทั่วประเทศ
ขบวนการสวนสาธารณะของประเทศไทย
ประเทศไทยก็มี "ขบวนการสวนสาธารณะ" เช่นกัน แต่มีลักษณะเฉพาะไม่เหมือนประเทศอื่นใดในโลก คือเกิดด้วยพระราชดำริและพระบารมีของพระมหากษัตริย์และพระราชวงศ์ เมื่อวันที่ 20 กุมภาพันธ์ 2516 เวลาประมาณ 9.40 น. ท่ามกลางเรียงเรียกร้องหาสวนสาธารณะที่ไร้ผลของสาธารณชน หม่อมหลวงทวีสันต์ ลดาวัลย์ได้โทรศัพท์แจ้งการรถไฟแห่งประเทศไทยความว่า การรถไฟฯ จึงได้จัดที่ดินจำนวน 93 ไร่ที่ใช้ทำเป็นพิพิธภัณฑ์รถไฟอยู่แล้วจัดสร้างสวน ซึ่งต่อมาคือสวนจตุจักรที่เทศบาลนครหลวงและการรถไฟฯ ร่วมกันสร้างเพื่อเฉลิมพระเกียรติในวาระพระชนมายุครบ 4 รอบ ซึ่งต่อมามีการขยายพื้นที่เพิ่มอีก 100 ไร่ ในสมัยท่านผู้หญิงเลอศักดิ์ สมบัติสิริ เป็นรัฐมนตรีว่าการกระทรวงคมนาคมในรัฐบาลนายธานินทร์ กรัยวิเชียร
ดังนั้น จึงอาจกล่าวได้ว่า สวนจตุจักรคือจุดเริ่มของขบวนการสวนสาธารณะสมัยใหม่ของประเทศไทยและเกิดจากพระราชดำริ ทำให้เกิดแรงบันดาลใจให้มีการสร้างสวนสาธารณะอีกมากมายหลายแห่งทั่วประเทศเพื่อการพักผ่อนหย่อนใจของประชาชนอย่างแท้จริงในเวลาต่อมา
ในปี พ.ศ. 2523 มีการเริ่มทยอยสร้างสวนสมเด็จพระศรีนครินทร์ตามเขตการศึกษาต่างๆ 12 แห่งโดยเริ่มต้นที่จังหวัดศรีสะเกษ นอกจากนี้ยังมีหน่วยของรัฐและท้องถิ่นรวมทั้งองค์กรเอกชนต่างร่วมมือร่วมใจกันสร้างสวนสาธารณะและสวนสุขภาพมากมายทั่วประเทศเพื่อเทิดพระเกียรติสมเด็จย่าฯ ในวาระพระชนมายุครบ 80 พรรษา
ในวาระมหามงคลพระชนมายุ 60 พรรษาของทั้งพระบาทสมเด็จพระเจ้าอยู่หัว (2530) และสมเด็จพระบรมราชินีนารถ (2535) ก็ได้มีการสร้างสวนสาธารณะที่สำคัญและสวยงามอีกหลายแห่ง เช่น สวนหลวง ร.9 อุทยานเบญจสิริ สวนสมเด็จพระนางเจ้าสิริกิติ์ สวนรมณีนาถ สวนเบญจกิติ (บึงยาสูบ) สวนสันติชัยปราการ สวนวชิรเบญจทัศ รวมทั้งสวนภัทรมหาราชินีที่จังหวัดสุพรรณบุรี และในวาระครบรอบ 72 พรรษา (พ.ศ. 2542) ก็ได้มีการสร้างสวนสาธารณะอีกเพื่อเฉลิมพระเกียรติ 6 รอบเป็นจำนวนมาก เช่น ที่เชิงสะพานพระราม 9 ฝั่งพระนครและในที่อื่นๆ หลายแห่ง รวมทั้งสวนสาธารณะเชิงสะพานพระราม 8 ทั้งนี้ยังไม่นับถึงต่างจังหวัดที่ทั้งเทศบาลและองค์การบริหารส่วนจังหวัดสร้างเพื่อเฉลิมพระเกียรติในวาระต่างๆ รวมแล้วน่ามีสวนสาธารณะทั้งเล็กและใหญ่รวมทั้งสวนสุขภาพที่สืบเนื่องจากพระราชดำริทั่วประเทศซึ่งน่าจะมากกว่า 100 แห่ง
สวนที่อาจไม่นับเป็นสวนสาธารณะ
สวนบางประเภท แม้เปิดให้ประชาชนเข้าไปใช้ฟรีแต่ก็ไม่นับรวมไว้ในประเภทของสวนสาธารณะในความหมายของบทความนี้ เช่น สวนพฤกษศาสตร์ (botanic garden) สวนรุกขชาติ (arboretum) อุทยานสาธารณะ (public garden) สวนสนุก (amusement park) สวนสัตว์ (zoological gardens) อุทยานแห่งชาติ (national park) และวนอุทยาน (forest park) รวมทั้งเขตรักษาพันธุ์สัตว์ป่า (wildlife sanctuary) และเขตห้ามล่าสัตว์ป่า (non-hunting Area) ทั้งนี้ เนื่องจากสวนหรือสถานที่ดังกล่าวมีวัตถุประสงค์เฉพาะและมีข้อจำกัดในการใช้งาน มีการบริหารจัดการและแหล่งงบประมาณจัดสร้างแตกต่างกัน นอกจากนี้ ยังมี สวนหย่อม ตามถนนหรือสวนสัตว์จำลองตามบาทวิถีต่างๆ ในกรุงเทพมหานครในยุคปัจจุบันที่ไม่นับเป็นสวนสาธารณะ แต่ถือเป็นเป็นพื้นที่สีเขียวของเมือง
การออกแบบและการวางแผนสวนสาธารณะ
เนื่องจากสวนสาธารณะซึ่งต้องใช้เงินงบประมาณสูงจึงมักประสบความล้มเหลวในการใช้งานบ่อยขึ้น ซึ่งเป็นปรากฏการณ์ปกติทั้งโลก ดังนั้น การออกแบบและวางแผนจึงมีความสำคัญและมีข้อพิจารณามากขึ้น
22 มิถุนายน
วันที่ 22 มิถุนายน เป็นวันที่ 173 ของปี (วันที่ 174 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 192 วันในปีนั้น
เอ็ม.ไพร์
เอ็ม.ไพร์ (엠파이어) เป็นบอยแบนด์เกาหลีใต้มีสมาชิก 7 คน เซ็นสัญญาภายใต้ซีเอ็มจีโชร้อกสตาร์ส สมาชิกได้แก่ แทฮี ยูซึง ลูมิน ฮารุ เรด ทีโอ และเจอร์รี่ กลุ่มเปิดตัวเมื่อวันที่ 1 สิงหาคม ค.ศ. 2013 ด้วยสมาชิกหกคน ลูมินสมาชิกคนที่ 7 เดิมชื่อ LeeU จากวงโฟกัส เข้าร่วมกลุ่มในเดือนตุลาคม ค.ศ. 2013
ชื่อ 'M.Pire' เป็นการรวมคำว่า 'music' และ 'vampire' ซึ่งบ่งบอกถึงความจำเป็นที่กลุ่มจะมีชีวิตอยู่เพื่อดนตรี แฟนดอมของเอ็ม.ไพร์คือ Muse (뮤즈) ซึ่งเป็นตัวย่อของคำว่า จิตใจ เข้าใจ พิเศษ และให้กำลังใจ
เครื่องราชกกุธภัณฑ์ไอร์แลนด์
เครื่องราชกกุธภัณฑ์แห่งไอร์แลนด์ (The Irish Crown Jewels) ประกอบด้วยดาราประดับเพชร และดวงตราประดับเพชรสำหรับองค์ประธานแห่งเครื่องราชอิสริยาภรณ์ ซึ่งเป็นชั้นสูงสุดเฉพาะสำหรับพระมหากษัตริย์ และชั้นแกรนด์มาสเตอร์ (Grand Master) ของเครื่องราชอิสริยาภรณ์เซนต์แพทริก (The Order of St. Patrick) ซึ่งได้ถูกจารกรรมไปจากปราสาทดับลินในปีค.ศ. 1907 พร้อมทั้งสายสร้อยทองสำหรับเครื่องราชอิสริยาภรณ์นี้ในชั้นอัศวินอีก 5 ชุด ซึ่ง ณ ปัจจุบันคดีก็ยังไม่ได้รับความกระจ่าง
ประวัติ
เครื่องราชอิสริยาภรณ์เซนต์แพทริกเป็นอิสริยาภรณ์ที่เกี่ยวกับอัศวิน สถาปนาในปีค.ศ. 1783 โดยพระเจ้าจอร์จที่ 3 เพื่อใช้เป็นอิสริยาภรณ์สูงสุดของไอร์แลนด์ ซึ่งเปรียบได้กับเครื่องราชอิสริยาภรณ์การ์เตอร์ของอังกฤษ และเครื่องราชอิสริยาภรณ์ธิสเทิลของสกอตแลนด์ สถาบันพระมหากษัตริย์ของสหราชอาณาจักร ซึ่งถือเป็นพระมหากษัตริย์ของไอร์แลนด์ด้วย เป็นองค์ประธานแห่งเครื่องราชอิสริยาภรณ์ และข้าหลวงใหญ่แห่งไอร์แลนด์เป็นชั้นแกรนด์มาสเตอร์ (Grand Master) โดยถือเป็นผู้แทนพระองค์ในระหว่างที่พระมหากษัตริย์ไม่ได้ประทับอยู่ในราชอาณาจักร ดาราประดับเพชรนี้ถือเป็นตราสัญลักษณ์และกกุธภัณฑ์ที่พระมหากษัตริย์จะทรงในระหว่างทรงแต่งตั้งอัศวินใหม่เพื่อเป็นสมาชิกแห่งเครื่องราชอิสริยาภรณ์นี้ และบางกรณีข้าหลวงใหญ่แห่งไอร์แลนด์จะเป็นผู้แทนพระองค์ในบางโอกาสสำคัญ
ในตอนแรก ดาราองค์เดิมที่เป็นของพระมหากษัตริย์นั้นมีความสวยงานมากกว่าดาราสำหรับชั้นอัศวินอื่นๆ เพียงเล็กน้อยเท่านั้น ต่อมาในปีค.ศ. 1831 พระเจ้าวิลเลียมที่ 3 มีพระบรมราชโองการให้จัดทำดาราขึ้นใหม่ พร้อมๆ กับการปรับปรุงโครงสร้างของเครื่องราชอิสริยาภรณ์เซนต์แพทริก โดยดาราองค์ใหม่นี้ประกอบด้วยรัตนชาติกว่า 394 ชิ้น ซึ่งนำมาจากบางส่วนของเครื่องราชกกุธภัณฑ์ของอังกฤษซึ่งเคยเป็นของสมเด็จพระราชินีชาร์ลอตต์ และจากดาราเครื่องราชอิสริยาภรณ์แห่งบาธของพระเจ้าจอร์จที่ 3 โดยบริเวณดารานั้นประกอบด้วยลายลงยาสีน้ำเงินเซนต์แพทริก มีสัญลักษณ์ใบชัมร็อกทำจากมรกต และตรากางเขนเซนต์แพทริกสีแดงทำมาจากทับทิม มีคำขวัญที่จารึกไว้ทำมาจากเพชรสีชมพู และประดับโดยรอบด้วยเพชรน้ำหนึ่งจากบราซิล โดยจากประกาศที่ออกโดยทางการภายหลังจากการจารกรรมมีดังนี้
"ดาราประดับเพชรของเครื่องราชอิสริยาภรณ์เซนต์แพทริกประกอบด้วยเพชรเจียระไนจากบราซิลที่มีคุณภาพดีที่สุด (น้ำหนึ่ง) ดารามีขนาด  4 5⁄8 นิ้ว คูณ 4 1⁄4นิ้ว ประกอบด้วยแปดแฉก โดยมีสี่แฉกยาว และสี่แฉกสั้น ตรงกลางประกอบด้วยกางเขนที่ทำจากทับทิม และใบชัมร็อกที่ทำจากมรกต ล้อมรอบด้วยลายลงยาสีน้ำเงิน มีคำขวัญว่า "Quis Separabit MDCCLXXXIII" ทำจากเพชรสีชมพู มีมูลค่าประมาณ 14,000 ปอนด์ (เท่ากับ 1,340,000 ปอนด์ ในปีค.ศ. 2015)"
"ดวงตราประดับเพชรของเครื่องราชอิสริยาภรณ์เซนต์แพทริกทำจากเงินประดับด้วยใบชัมร็อกที่ทำจากมรกตบนกางเขนสีแดงซึ่งทำจากทับทิมล้อมรอบโดยลายวงกลมลงยาสีน้ำเงินมีคำขวัญ "Quis Separabit MDCCLXXXIII" ทำจากเพชรสีชมพู และมีลายประดับล้อมรอบด้วยลายช่อใบชัมร็อกทำจากมรกต ประดับล้อมรอบด้วยเพชรน้ำหนึ่งเม็ดใหญ่จากบราซิล ด้านบนเป็นฮาร์ปปิดยอดด้วยมงกุฎประดับเพชรโดยรอบ ขนาดบริเวณวงรีประมาณ 3 นิ้ว คูณ 2 3/8 นิ้ว สูง ความสูง 5 5/8 นิ้ว มูลค่าประมาณ 16,000 ปอนด์ (เท่ากับ 1,530,000 ปอนด์ ในปีค.ศ. 2015)"
โดยในระหว่างที่ไม่ได้ใช้ทรงหรือนำออกมาทำความสะอาดนั้น เครื่องราชอิสริยาภรณ์สำคัญนี้และรวมถึงสายสร้อยของอัศวินที่วายชนม์ไปแล้วจะถูกดูแลโดย Ulster King of Arms ซึ่งเป็นผู้ดูแลตราสัญลักษณ์ และเก็บรักษาอยู่ในตู้นิรภัยของธนาคาร ซึ่งการยกฐานะเป็นกกุธภัณฑ์ของดาราประดับเพชร และดวงตราประดับเพชรที่เป็นชุดสำหรับพระมหากษัตริย์นั้นเกิดขึ้นในปีค.ศ. 1905 ในระหว่างการชำระสถานะแห่งเครื่องราชอิสริยาภรณ์เซนต์แพทริก โดยประกาศที่ออกโดยตำรวจดับลินในภายหลังเกี่ยวกับการจารกรรมนี้ใช้คำว่า "เครื่องราชกกุธภัณฑ์แห่งไอร์แลนด์"
อาลียาห์ (นักมวยปล้ำ)
นูป อัล-อารีบี (Nhooph Al-Areebi) (ออกเสียง ) (เกิด 23 พฤศจิกายน ค.ศ. 1994) เป็นนักมวยปล้ำอาชีพชาวแคนาดาที่ได้เซ็นสัญญากับ WWE ภายใต้ชื่อ อาลียาห์ (Aliyah)
พระพุทธวิริยากร (จิตร ฉนฺโน)
พระพุทธวิริยากร หรือ หลวงพ่อจิตร ฉันโน (1 กรกฎาคม พ.ศ. 2390 - 7 มกราคม พ.ศ. 2457) อดีตเจ้าอาวาสวัดสัตตนารถปริวัตรวรวิหาร และวัดตาล จังหวัดราชบุรี ท่านเป็นพระที่เคร่งครัดในพระธรรมวินัย จึงเป็นที่เลื่อมใสศรัทธาแก่สาธุชนในเขตจังหวัดราชบุรีเป็นอย่างมาก เป็นพระอุปัชฌาย์ที่ได้ทำการอุปสมบทให้แก่กุลบุตรเป็นอันมาก เป็นที่โปรดปรานในพระบาทสมเด็จพระจุลจอมเกล้าเจ้าอยู่หัว จึงพระราชทานสิ่งของเครื่องใช้ต่าง ๆ ให้เป็นรางวัลเช่น ผ้าห่อคัมภีร์เยียรบับ ผ้าทิพย์ตรามงกุฎครอบ - จปร.กระเป๋าหนัง ย่ามปัก ผ้าปูโต๊ะลายมังกร พัดเฉลิม สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร และของที่ระลึกในการเสด็จกลับจากยุโรป
ประวัติ
พระพุทธวิริยากร หรือ หลวงพ่อจิตร ฉนฺโน ท่านเกิดเมื่อวันที่ 1 กรกฎาคม พ.ศ. 2390 ณ หมู่บ้านคลองยายแฟง อำเภอดำเนินสะดวก จังหวัดราชบุรี เดิมชื่อ จิตร บิดาชื่อ สมบุญ มารดาชื่อ ทิม พ.ศ. 2411 ได้อุปสมบทที่วัดตาล อำเภอเมือง จังหวัดราชบุรี โดยมีพระโสปาโก (ปาน) เจ้าอาวาสวัดบางคณฑี เป็นพระอุปัชฌาย์ พระสุมโน (โท) เป็นพระกรรมวาจาจารย์ พระสมุทรมุนี (หน่าย) เจ้าอาวาสวัดตาล เป็นพระอนุสาวนาจารย์ ได้รับฉายาว่า ฉนฺโน หลังจากอุปสมบทท่านได้ศึกษาพระธรรมวินัยในฐานะ พระนวกะต่อมาได้เดินทางเข้ากรุงเทพฯ เพื่อศึกษาพระปริยัติธรรมเพิ่มเติมในสำนักพระธรรมราชานุวัตร (ต่าย วารโณ) และสมเด็จพระมหาวีรวงศ์ (ยัง เขมาภิรโต) เมื่อทราบข่าวว่ามารดาของท่านป่วย ท่านได้กลับไปจำพรรษาอยู่ที่วัดตาลตามเดิม เมื่อพระครูขันตยาคม เจ้าอาวาสวัดตาลได้ย้ายไปปกครองวัดสัตตนารถปริวัตร ท่านจึงได้ปกครองวัดตาลสืบต่อมา ในปี พ.ศ. 2437 ได้รับการแต่งตั้งเป็นพระอุปัชฌาย์ฝ่ายคณะธรรมยุติกนิกาย ในมณฑลราชบุรี และย้ายมาดำรงตำแหน่งเจ้าอาวาสวัดสัตตนารถปริวัตร ท่านได้ร่วมสร้างวัตถุมงคลต่าง ๆ วัดจึงมีความเจริญยิ่งขึ้น
ด้านสมณศักดิ์ วันที่ 8 มกราคม พ.ศ. 2432 ท่านได้รับแต่งตั้งเป็นพระครูสัญญาบัตรที่ พระครูอุดมธิรคุณ ไปอยู่วัดศรีสุริยวงศาราม มีนิตยภัตเดือนละ 2 ตำลึง รับพระราชทานตาลปัตรพุดตานหักทองขวางเป็นเครื่องยศ ต่อมาวันที่ 10 พฤศจิกายน พ.ศ. 2442 ได้รับพระราชทานสมณศักดิ์เป็นพระราชาคณะที่ พระพุทธวิริยากรณ์ มีนิตยภัตเดือนละ 3 ตำลึง
กันตธีร์ ศุภมงคล
ดร.กันตธีร์ ศุภมงคล (3 เมษายน พ.ศ. 2495 -) รัฐมนตรีว่าการกระทรวงการต่างประเทศ ในรัฐบาลของพันตำรวจโททักษิณ ชินวัตร อดีตสมาชิกสภาผู้แทนราษฎร กรุงเทพมหานคร และอดีตโฆษกพรรคไทยรักไทยคนแรก
ประวัติ
ดร.กันตธีร์ ศุภมงคล เกิดเมื่อวันที่ 3 เมษายน พ.ศ. 2495 ที่เขตวัฒนา กรุงเทพมหานคร เป็นบุตรของนายกนต์ธีร์ ศุภมงคล อดีตเอกอัคราชทูตไทยประจำกรุงลอนดอน,อดีตที่ปรึกษานายกรัฐมนตรี (จอมพลถนอม กิตติขจร) กับคุณหญิงดุษฎี ศุภมงคล (อรรถกระวีสุนทร) สำเร็จการศึกษาระดับปริญญาตรี สาขารัฐศาสตร์ จากมหาวิทยาลัยแคลิฟอร์เนีย ลอสแอนเจลิส เมื่อปี พ.ศ. 2519 ระดับปริญญาโท สาขาความสัมพันธ์ระหว่างประเทศ จากมหาวิทยาลัยอเมริกัน (AU) ปี พ.ศ. 2520 และปริญญาเอก สาขาความสัมพันธ์ระหว่างประเทศ จากมหาวิทยาลัยเซาเทิร์นแคลิฟอร์เนีย ในปี พ.ศ. 2527
การทำงาน
ดร.กันตธีร์ ศุภมงคล เริ่มรับราชการหลังจากเรียนจบปริญญาเอก สังกัดกระทรวงการต่างประเทศ รวมระยะเวลาในการรับราชการเกือบ 10 ปี จนได้รับตำแหน่งสูงสุด คือ ผู้อำนวยการกองนโยบายและแผน จึงตัดสินใจลาออกจากราชการ เพื่อทำธุรกิจด้านอสังหาริมทรัพย์ คือ บริษัท กันตสหกิจ จำกัด
การดำรงตำแหน่งทางการเมือง
ดร.กันตธีร์ ศุภมงคล เริ่มเข้าสู่งานการเมือง โดยการชักชวนของทักษิณ ชินวัตร หัวหน้าพรรคพลังธรรมและได้เป็นสมาชิกสภาผู้แทนราษฎร กรุงเทพมหานคร เขต 6 สังกัดพรรคพลังธรรม ต่อมา ดร.กันตธีร์ ศุภมงคล จึงเข้าร่วมกับทักษิณ ชินวัตร ก่อตั้งพรรคไทยรักไทย และได้รับตำแหน่งเป็นโฆษกพรรคคนแรก (คณะกรรมการชุดที่ขอจดทะเบียนจัดตั้งพรรคการเมือง) กระทั่งในรัฐบาลของ พ.ต.ท.ทักษิณ ชินวัตร จึงได้รับมอบหมายให้ทำหน้าที่ ผู้แทนการค้าไทย และต่อมาจึงได้รับตำแหน่ง รัฐมนตรีว่าการกระทรวงการต่างประเทศ
ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
อินดิเพนเดนซ์ฮอลล์
อินดิเพนเดนซ์ฮอลล์ (Independence Hall) คือศูนย์กลางของอุทยานประวัติศาสตร์แห่งชาติอินดิเพนเดนซ์ เมืองฟิลาเดลเฟีย รัฐเพนซิลเวเนีย สหรัฐอเมริกา ตั้งอยู่บนถนนเชสต์นัตระหว่างถนนที่ 5 กับ 6 ในช่วงแรก อาคารนี้เป็นที่รู้จักในฐานะสถานที่ที่มีการอภิปรายแก้ไขและลงมติเห็นชอบคำประกาศอิสรภาพสหรัฐอเมริกาและรัฐธรรมนูญแห่งสหรัฐอเมริกา